આમ હસી-મજાકમાં ને સુખ-દુઃખમાં બીજા દસ વર્ષ પસાર થઇ ગયા.. હવે તો શિવાંજ-શિવાલી આઠ વર્ષના અનમ અને ચાર વર્ષની અનામીશાના માતા-પિતા પણ બની ચુક્યા હતા.. અહાના ને આહવાન પણ સોળ અને અઢાર વર્ષના થઇ ગયેલા. બે વર્ષ પહેલા સોમેશભાઈનું ઊંઘમાં જ મૃત્યુ થયું હતું. તેર વર્ષના લગ્નજીવનમાં પહેલી વાર તે વખતે શિવાલી અનહદ રડી હતી… એ પછી ક્યારેય કોઈ જ દુઃખ નથી આવ્યું. એકબીજા સાથે હળીમળીને રહેતા એ પરિવારનું ઉદાહરણ આખી નાતમાં સૌ હંમેશ એકબીજાને આપતા.